Publication: Magyar Közlöny
Issue: MK-2002-144 (Year: 2002, Number: 144)
Era: 1990-2004
Section: a 22/2002. (XI. 22.) GKM rendelethez
Paragraph Index: 322

14. Mérõrendszerek folyékony üzemanyag mérésére 14.1. A folyékony üzemanyag mérõrendszerrel a folyékony üzemanyagok közúti jármûvek üzemanyagtartályaiba történõ bejuttatását mérik. A sétahajók és kis repülõgépek üzemanyag-feltöltõ mérõrendszereit folyékony üzemanyag mérõrendszereknek kell tekinteni. E mérõrendszerek legnagyobb és legkisebb térfogatáram aránya legalább 10:1 legyen. 14.2. Ha e mérõrendszernek saját ellátó rendszere van, akkor a gázleválasztót, amennyiben lehetséges, közvetlenül a mérõ bemenete elé kell szerelni. Ez a gázleválasztó tegyen eleget az I. fejezet 2.2.1.4. pontban vagy 2.2.1.5. pontban meghatározott követelményeknek. Ez utóbbi esetben nem megengedett az I. fejezet 3.5. pontjában hivatkozott lefúvató szerkezet. 14.3. Ha a mérõrendszert arra tervezték, hogy egy központi ellátó rendszerhez csatlakozzék, vagy ha az üzemanyag-feltöltés távolról történik, akkor a 2.1. pont szabályait kell alkalmazni. 14.4. A folyékony üzemanyag mérõrendszer térfogatjelzõjét nullázó szerkezettel, valamint összegzõ-számlálóval is el kell látni. Ahol ezekben a mérõrendszerekben árjelzõ is van, az árjelzõt is el kell látni nullázó szerkezettel. Az árjelzõ és térfogatjelzõ visszaállító szerkezeteit olyan módon kell beépíteni, hogy ezek bármelyikének a nullázása automatikusan nullázza a másikat is. 14.5. Ha a mérõrendszernek saját, villanymotorral üzemeltetett ellátórendszere van, akkor fel kell szerelni egy szerkezetet, amely azután, hogy a motort leállították, megakadályozza a folyadék további szállítását mindaddig, amíg a jelzõ vissza nem állt nullára. A nullázásra semmilyen körülmények között ne legyen lehetõség folyadék-kibocsátás alatt. 14.6. A 4.4. pontban meghatározott visszacsapó szerkezet kötelezõ, amit a gázleválasztó és a mérõ közé kell szerelni. El lehet helyezni azonban közvetlenül a mérõ után is, ha a gázleválasztót a mérõ szintje fölé szerelték. Ebben az esetben egyesíteni lehet a 4.3. pont szerinti, a nyomást fenntartó szerkezettel. Ha a visszacsapót a gázleválasztó és a mérõ közé szerelik, az ebbõl eredõ nyomásveszteségnek elég alacsonynak kell lenni ahhoz, hogy elhanyagolhatónak lehessen tekinteni. 14.7. A teli tömlõs mérõrendszer tömlõiben legyen egy kézzel zárható szerkezet, amely eleget tesz a 4.6. pont követelményeinek. Automatikus záró szerkezetet is be lehet építeni. A kizárólag kézzel mûködtetett szivattyúval ellátott, teli tömlõs mérõrendszerbe csak a 4.6. pontban meghatározott záró szerkezetet kell beépíteni. 14.8. A 60 liter/perc legnagyobb térfogatáramú, vagy ennél kisebb térfogatáramú mérõrendszerek legkisebb kiadható mennyisége nem haladhatja meg az 5 litert. 14.9. Ha a mérõeszközbe nyomtatót szereltek, akkor azt össze kell kötni a térfogatjelzõt nullázó szerkezettel. Ennek az elrendezésnek lehetõvé kell tennie, hogy a nyomtatványt a kinyomtatás után, a mutatott kijelzéssel összehasonlítva ellenõrizni lehessen. 14.10. A 20. pontnak megfelelõen a folyékony üzemanyag mérõrendszerek elsõ hitelesítését egy vagy két szakaszban kell elvégezni attól függõen, hogy van vagy nincs saját ellátó rendszerük.

Source: https://magyarkozlony.hu/hivatalos-lapok/4d802452610a683a027fb957d1a57ae4e1f111aa/dokumentumok/18f8a50d70e4a191f8c2dc2ce163ba821cc1ea1a/letoltes